Canson/Pelerin ch'a ven-o da San Giaco
Artorn

Pelerin ch'a ven-o da San Giaco 
(Piasco, Val Varàita)
Pelerin ch'a ven-o da San Giaco, 
Pelerin ch'a ven-o da San Giaco, 
ven-o da San Giaco a pié 'l përdon, Carolin-a bela, 
ven-o da San Giaco a pié 'l përdon, Carolin-a bela a torn.

Son rivà da madama l'òsta 
son rivà da madama l'òsta, 
për prontesse cheicòs bon Carolin-a bela, 
për prontesse cheicòs bon Carolin-a bela a torn.
 
L'ha prontaje na toma grassa,
l'ha prontaje na toma grassa, 
l' han bërlicaje findi 'l tond Carolin-a bela, 
l'han bërlicaje findi 'l tond Carolin-a bela a torn.
 
Calo giù con soe scarpasse, 
calo giù con soe scarpasse, tute pien-e dij brocon, 
Carolin-a bela tute pien-e dij brocon, 
Carolin-a bela a torn. 

Calo giù con soe scufiasse,
calo giù con soe scufiasse, 
con la reusa sota 'l menton Carolin-a bela, 
con la reusa sota 'l menton Carolin-a bela a torn.
 
Calo giù con el sialèt a ponta,
calo giù con el sialèt a ponta, 
camisa bianca pien-a 'd boton Carolin-a bela, 
camisa bianca pien-a 'd boton Carolin-a bela a torn.

Calo giù con soe cabasse,.
calo giù con soe cabasse 
e con tuti ij fàudalon Carolin-a bela, 
e con tuti ij fàudalon Carolin-a bela a torn. 

Pelerin ch' a ven-o da San Giaco,
Pelerin ch'a ven-o da San Giaco, 
ven-o da San Giaco a pié 'l perdon, Carolin-a bela, 
ven-o da San Giaco a pié 'l perdon, 
Carolin-a bela a torn".

Canson